Smernica Rady
zo 17. septembra 1984
o aproximácii právnych predpisov členských štátov týkajúcich sa bezšvových oceľových plynových tlakových fliaš
(84/525/EHS)
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva a najmä na jej článok 100,
s zreteľom na návrh Komisie,
so zreteľom na stanovisko Zhromaždenia [1],
so zreteľom na stanovisko Hospodárskeho a sociálneho výboru [2],
keďže v členských štátoch stavba plynových tlakových fliaš a príslušné kontroly sú podrobené kogentným ustanoveniam meniacim sa od jedného členského štátu k druhému, a preto teda prekážajú v obchode týchto nádob; keďže je preto potrebné aproximovať tieto ustanovenia;
keďže smernica Rady 76/767/EHS z 27. júla 1976 o aproximácii právnych predpisov členských štátov o spoločných ustanoveniach o tlakových nádobách a metódach ich kontroly [3], pozmenená prílohou k zákonu z roku 1979, stanovuje obzvlášť postupy schvaľovania vzoru EHS a overenie pre tieto nádoby; keďže podľa tejto smernice je vhodné stanoviť technické požiadavky, aby vyhovovali EHS typom bezšvových oceľových plynových tlakových fliaš s objemom od 0.5 do 150 litrov, aby boli dovozu schopné, uvedené na trh a boli použiteľné bez obmedzenia po vykonanej kontrole a aby podľa toho niesli označenie a symbol,
PRIJALA TÚTO SMERNICU:
Článok 1
1. Táto smernica sa týka oceľových tlaku odolných plášťov bezšvových tlakových fliaš, t.j. vytvorených z jedného kusu, schopných naplnenia a dopravy, s objemom od 0,5 až 150 litrov vrátane a skonštruovaných, aby obsahovali stlačené, skvapalnené alebo rozpustené plyny. Tieto plynové tlakové fľaše sa ďalej budú uvádzať ako "tlakové fľaše".
2. Táto smernica sa nebude uplatňovať na tlakové fľaše vyrobené z austenitickej ocele alebo tlakové fľaše, do kovu ktorých je pridaná, keď je zatavovaný základ.
3. Táto smernica sa bude uplatňovať bez ohľadu na počet výtokov, ktoré tlaková fľaša má (jeden alebo dva).
Článok 2
Na účely tejto smernice, "EHS typ tlakovej fľaše" bude znamenať akúkoľvek tlakovú fľašu skonštruovanú a vyrobenú takým spôsobom, aby táto uspokojila požiadavky tejto smernice a smernice 76/767/EHS.
Článok 3
Žiaden členský štát nesmie, z dôvodu vzťahujúceho sa na stavbu alebo kontrolu tlakovej fľaše v dosahu významu smernice 76/767/EHS a tejto smernice, odmietnuť, zakázať alebo obmedziť odbyt alebo umiestnenie do prevádzky tlakovej fľaše typu EHS.
Článok 4
Všetky typy EHS tlakových fliaš budú podrobené schváleniu vzoru EHS.
Všetky typy EHS tlakových fliaš budú podrobené overeniu EHS s výnimkou tlakových fliaš s hydraulickým testovacím tlakom 120 barov alebo menším a s objemom nie väčším ako jeden liter.
Článok 5
Akékoľvek zmeny potrebné k úprave častí 2.1.3, 2.1.4, 2.3, 3.1.1.1, 3.4, 3.5, 3.6, 3.7, 4, 5 a 6 prílohy I a ďalších príloh k tejto smernici pre technický vývoj budú prijaté podľa postupu stanoveného v článku 20 smernice 76/767/EHS.
Článok 6
Postup stanovený v článku 17 v smernici 76/767/EHS platí pre časť 2.2 prílohy I k tejto smernici.
Článok 7
1. Členské štáty privedú v platnosť zákony, predpisy a vládne opatrenia potrebné, aby sa prispôsobili tejto smernici behom 18 mesiacov od jej oznámenia a vopred o tom budú informovať Komisiu. [4]
2. Členské štáty zabezpečia, aby texty ustanovení vnútroštátnych právnych predpisov, ktoré prijali v oblasti zahrňujúcej touto smernicou, budú oznámené Komisii.
Článok 8
Táto smernica je adresovaná členským štátom.
V Bruseli 17. septembra 1984.